समाजोपयोगी उत्पादन शिविर का शुभारंभ
पोकरण (आंचलिक) | ग्रामपंचायत पदरोड़ा स्थित नगाराम पब्लिक माध्यमिक विद्यालय में गुरूवार को समाजोपयोगी उत्पादन शिविर का शुभारंभ किया गया। इससे पहले मां सरस्वती की तस्वीर पर माल्यापर्ण कर कार्यक्रम का शुभारंभ किया गया। विद्यालय के व्यवस्थापक कर्नल अचलाराम नाई ने बताया कि समाजोपयोगी उत्पादन शिविर में क्षेत्र के धार्मिक स्थलों पर साफ सफाई की जाएगी। इसी प्रकार विद्यालय के प्रधानाध्यापक दीपाराम गेंवा ने बताया कि विद्यालय के अध्ययनरत छात्र छात्राओं द्वारा इस शिविर के बारे में महत्वपूर्ण जानकारी उपलब्ध करवाई। उन्होंने बताया कि विद्यार्थियों द्वारा तीन दिवसीय शिविर में विद्यालय परिसर, धार्मिक स्थल, सार्वजनिक स्थलों पर साफ सफाई कर स्वच्छता का संदेश दिया जाएगा।
पोकरण (आंचलिक) पदरोड़ा में समाजोपयोगी उत्पादन शिविर का शुभारंभ करते अतिथिगण
hin_Deva hin_Deva hin_Deva